gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
આળસ મરડીને બેઠું થવાની તૈયારી કરતું શૅરબજાર
You need an iframes capable browser to view this content.
બીએસઈના શૅરમાં ઑફ માર્કેટમાં ૮૦૦ રૂપિયા આસપાસના ભાવે ધૂમ કામકાજ
શૅરબજારનું ચલકચલાણું - અનિલ પટેલ
બજેટ અને કૉર્પોરેટ પરિણામોની મોસમ શરૂ થવામાં છે ત્યારે બજાર હજી જોઈએ એવા જોશમાં આવ્યું નથી. આવવું તો જોઈએ. હોય, રૅલી તો બનતી હૈ બૉસ. અમને લાગે છે કે બધું બે-ચાર દિવસમાં ક્લિયર થઈ જશે. ઍની વે, છેલ્લા બે-ત્રણ દિવસની સુસ્તી બાદ સેન્સેક્સ ગઈ કાલે પ્રમાણમાં સ્ટ્રૉન્ગ ઓપનિંગ બાદ આખો દિવસ મજબૂત વલણ દાખવીને ૧૭૩ પૉઇન્ટ વધીને ર૬,૮૯૯ તથા નિફ્ટી બાવન પૉઇન્ટ વધીને ૮ર૮૮ ઉપર બંધ રહ્યા છે. દિવસ દરમ્યાન વધ-ઘટની રેન્જ નિફ્ટીમાં ૩૩ પૉઇન્ટ અને સેન્સેક્સમાં ૧૧૦ પૉઇન્ટની હતી. રોકડામાં તાજેતરનો ટ્રેન્ડ જાળવી રાખતાં માર્કેટ આઉટપર્ફોર્મર એટલે કે સેન્સેક્સ સરવાળે માર્કેટ-બ્રેડ્થની પૉઝિટિવિટી અકબંધ રહી છે. સેન્સેક્સના ૩૦માંથી બાવીસ અને નિફ્ટીના પ૧માંથી ૩પ શૅર વધેલા હતા. હિન્દાલ્કો નિફ્ટી ખાતે સાડાચાર ટકાની તેજીમાં ટૉપ ગેઇનર હતો. ઍક્સિસ બૅન્ક બન્ને બજાર ખાતે એક ટકાથી વધુની નરમાઈમાં ટૉપ લૂઝર બન્યો હતો. સેન્સેક્સના ૦.૭ ટકા જેવા સુધારા સામે ઑટો, એનર્જી, મેટલ, પાવર, કન્ઝ્યુમર ડ્યુરેબલ્સ, કૅપિટલ ગુડ્સ, મિડ કૅપ જેવા બેન્ચમાર્ક પોણા ટકાથી લઈ દોઢેક ટકાની નજીક અપ હતા.
શિવા સિમેન્ટમાં એસીસીના ૧ર.૭ ટકા સહિત પ્રમોટર્સ પાસેનો ૩૭ ટકા હિસ્સો ખરીદી લેવા જેએસડબ્લ્યુ સિમેન્ટની તૈયારી તથા એના પગલે ઓપન ઑફરની હવામાં શૅર ગઈ કાલે છ ગણા કામકાજમાં ૧૩ રૂપિયા પ્લસના નવા શિખરે પાંચ ટકાની ઉપલી સર્કિટે બંધ હતો. શૅરની ફેસવૅલ્યુ બે રૂપિયા છે. ટેકઓવરની રેસમાં શ્રી સિમેન્ટ પણ હતી જે હવે બાકાત થઈ ગઈ હોવાનું કહેવાય છે.
બીએસઈના શૅરમાં ઑફ માર્કેટનો ભાવ ૮૦૦ રૂપિયા જેવો
મુંબઈ શૅરબજાર અર્થાત બીએસઈ આશરે ૧૩૦૦ કરોડ રૂપિયાનો આઇપીઓ લાવવાની તૈયારીમાં વ્યસ્ત છે. બે રૂપિયાના શૅરની પ્રાઇસબૅન્ડ ૮૦૦થી ૮પ૦ રૂપિયા રખાય એવી વાતો થાય છે. ઇશ્યુની તારીખ નક્કી થઈ નથી, પરંતુ ર૩ જાન્યુઆરીની હવા છે. ઘણા માને છે કે આઇપીઓ બજેટ બાદ આવશે. ઍની વે, ઑફ માર્કેટમાં બીએસઈના શૅરના સોદા ૮૦૦/૮૧૦ રૂપિયામાં થઈ રહ્યા હોવાનું જાણવા મળે છે. દેશના અન્ય સેન્ટરમાં ભાવની રેન્જ ૭૬૦થી ૮રપ રૂપિયા સંભળાય છે. ત્રણેક મહિના પહેલાં ઑફ માર્કેટમાં શૅરદીઠ ૩૭૦-૩૮પ રૂપિયાના ભાવ હતા. જોકે ત્યારે એની ફેસવૅલ્યુ એક રૂપિયા હતી. હવે એ ડબલ અર્થાત્ બે રૂપિયાની થઈ છે. જુલાઈ-ર૦૧૬માં ઑફ માર્કેટ એક રૂપિયાના શૅરદીઠ ૩રપ-૩પ૦ રૂપિયાના ભાવે કામકાજ થતા હતા. આ ધોરણે છેલ્લા છએક મહિનામાં ભાવ ૧પ-ર૦ ટકા જેવા વધી ગયા કહી શકાય. જોકે હવે એમાં કેટલો વધારો થાય છે એ જોવું રહ્યું.
વાહનોનું વેચાણ સોળ વર્ષના તળિયે
ઓટો ઉદ્યોગની બોડી સીઆસના આંકડા પ્રમાણે ડિસેમ્બર મહિનામાં વાહનોનું કુલ વેચાણ ૧૮.૭ ટકા જેવા ઘટાડામાં ૧ર.ર૧ લાખ નંગ નોંધાયું છે જે ૧૬ વર્ષનો સૌથી ખરાબ ગ્રોથ કહી શકાય. આ ધબડકો કેવળ નોટબંધીને આભારી છે. ડિસેમ્બર ૨૦૧પના મુકાબલે ગયા મહિને દેશમાં કારનું વેચાણ ૮.૧ ટકા ઘટ્યું છે જે એપ્રિલ ૨૦૧૪ પછીનો નબળો દેખાવ છે. ટૂ-વ્હીલર્સના વેચાણમાં બાવીસ ટકાનું ગાબડું પડ્યું છે જે એપ્રિલ ૨૦૧૪ પછીનો નબળો દેખાવ છે. ટૂ-વ્હીલર્સના વેચાણમાં બાવીસ ટકાનું ગાબડું પડ્યું છે જે ૧૯૯૭ પછીનો સૌથી મોટો ધબડકો છે. એમાંય સ્કૂટર્સનું વેચાણ તો ર૬.૪ ટકા ડાઉન થયું છે. ૧પ વર્ષમાં આ પ્રથમ ઘટના છે. છેલ્લે માર્ચ ૨૦૦૧માં સ્કૂટર્સનું વેચાણ ર૭ ટકા ઘટ્યું હતું. પૅસેન્જર વેહિકલ્સના મામલે ૧.૪ ટકાની પીછેહઠ નોંધાઈ છે. આ ગાળામાં એકમાત્ર હળવાં વેપારી વાહનોના વેચાણમાં એક ટકાથી થોડોક વધુ ગ્રોથ જોવા મળ્યો છે. જોકે ગઈ કાલે આ અહેવાલની ઑટો સેક્ટરના શૅરોમાં ખાસ નેગેટિવ અસર જોવાઈ નથી. ઑટો ઇન્ડેક્સ ૧૩માંથી ૯ શૅરના સુધારામાં ૧.૩ ટકા વધ્યો હતો. તાતા મોટર્સ સવાત્રણ ટકા વધીને પ૧૬ રૂપિયા હતો. મારુતિ સુઝુકી, બજાજ ઑટો, હીરો મોટોકૉર્પ, અતુલ ઑટો, એસ્કોટ્ર્‍સ, ટીઆરએફ, એસએમએલ ઇસુઝુ જેવાં કાઉન્ટર અડધાથી ચાર ટકા પ્લસ હતાં.
મૅક્સ વેન્ચર્સમાં વિદેશી ભાગીદારનો સધિયારો
મૅક્સ વેન્ચર્સ ઍન્ડ ઇન્ડસ્ટ્રીઝનો શૅર ગઈ કાલે સરેરાશ કરતાં ૧પ ગણા કામકાજમાં ૭૯ રૂપિયા નજીક બંધ હતો. ફેસવૅલ્યુ ૧૦ રૂપિયા છે. કંપનીમાં અમેરિકન ઇન્શ્યૉરન્સ જાયન્ટ ન્યુ યૉર્ક લાઇફ ઇન્શ્યૉરન્સે સબસિડિયરી મારફત શૅરદીઠ ૭૮ રૂપિયાના ભાવથી રર.પ ટકા હિસ્સો લીધો હોવાના પગલે આ કરન્ટ આવ્યો હતો. વિદેશી કંપનીએ આ હિસ્સો પ્રૅફરન્શિયલ ઑફર દ્વારા ૧૮ મહિનામાં ઇક્વિટીમાં કન્વર્ઝનને પાત્ર વૉરન્ટ્સ સ્વરૂપે મેળવ્યો છે. ન્યુ યૉર્ક લાઇફ પ૦૦ અબજ ડૉલરથી વધુના ભંડોળ સાથે વિશ્વસ્તરીય વીમા કંપની છે. અગાઉની મૅક્સ ઇન્ડિયાના રીસ્ટ્રક્ચરિંગ અને ડીમર્જરથી અસ્તિત્વમાં આવેલી મૅક્સ વેન્ચર્સ વીમા ક્ષેત્રે પ્રમાણમાં નવી ખેલાડી છે. મૅક્સ ગ્રુપની અન્ય કંપનીમાં ગઈ કાલે મૅક્સ ફાઇનૅન્શિયલ સર્વિસિસનો ભાવ ઉપરમાં પ૪૬ રૂપિયા થઈ છેલ્લે અડધો ટકો ઘટી પ૪૧ રૂપિયા હતો. ફેસવૅલ્યુ બે રૂપિયા છે તો બે રૂપિયાની ફેસવૅલ્યુવાળો મૅક્સ ઇન્ડિયાનો શૅર ઉપરમાં ૧૪પ રૂપિયા થઈ અંતે ૧.૮ ટકા વધીને ૧૪ર રૂપિયા બંધ હતો.
મહિનામાં ર૦ શુગર શૅર ૪૦ ટકા સુધી વધ્યા
શુગર શૅરોમાં તેજીની ચાલ વધુ ઝડપી અને બળૂકી બની રહી છે. ગઈ કાલે ઉદ્યોગના ૩૮માંથી ૩૩ શૅર વધીને બંધ હતા જેમાંથી બલરામપુર ચીની, ડીસીએમ શ્રીરામ ઇન્ડસ્ટ્રીઝ, ધામપુર શુગર, દ્વારકેશ શુગર મિલ્સ, ત્રિવેણી એન્જિનિયરિંગ જેવા આઠ શૅર ઐતિહાસિક ટોચે ગયા હતા. છેલ્લા એક મહિનામાં સેન્સેક્સ માંડ અડધો ટકોય વધ્યો નથી એની સામે પેરી શુગર, શક્તિ શુગર, ત્રિવેણી અપરગંગા, મવાણા શુગર, રિગા શુગર, રાજશ્રી શુગર, ઇન્ડિયન સુક્રોઝ, સિમ્ભોલી શુગર, ધરણી શુગર, પિકાડેલી શુગર, રાણા શુગર, કેએમ શુગર, દાલિમયા ભારત, દ્વારકેશ શુગર, ઔધ શુગર, ઉગર શુગર, થિરુઅરુણન શુગર, ધામપુર શુગર અને ઉત્તર શુગર જેવાં ર૦ કાઉન્ટર રપ ટકાથી લઈને ૪૦ ટકા સુધી વધી ચૂક્યાં છે. ગઈ કાલે સિમ્ભોલી શુગર, રિગા શુગર, ઉત્તમ શુગર, પિકાડેલી, ડીસીએમ, પોની ઇરોડ, ઔંધ શુગર, ત્રિવેણી, શક્તિ, દ્વારકેશ, બજાજ હિન્દુસ્તાન, ધામપુર, મવાણા શુગર, બન્નારી શુગર, થીરૂઅરુણન, અપરગંગા, ઉગર શુગર જેવી જાતો પાંચથી ૧૪ ટકા ઊંચકાઈ હતી.
સ્ટૅમ્પેડ કૅપિટલમાં ચાર ઇક્વિટી શૅરદીઠ એક ડીવીઆર શૅર માટેની રેકૉર્ડ-ડેટ ૧૧ જાન્યુઆરી હોવાથી ગઈ કાલે એક્સ-ડીવીઆર બોનસમાં શૅર સાડાચાર ટકાના ઘટાડે ૨૬ રૂપિયા બંધ હતો. ફેસવૅલ્યુ એક રૂપિયો છે.
ભાર ઇલેક્ટ્રૉનિક્સ વિદેશી બ્રોકરેજ
હાઉસ દ્વારા ૧૮૦૦ રૂપિયાના ટાગેર્ટ સાથે બુલિસ-વ્યુ જારી થતાં ભાવ ગઈ કાલે ચાર ટકા વધીને ૧૫૧૩ રૂપિયા રહ્યો હતો.
એન્જિનિયર્સ ઇન્ડિયાને હિન્દુસ્તાન પેટ્રોલિયમની વિઝાગ રિફાઇનરીના આધુનિકીકરણ માટે ૨૫૦૦ કરોડ રૂપિયાનો કૉન્ટ્રૅક્ટ મળતાં શૅર ૧૬૧ રૂપિયા નજીક જઈ અંતે ત્રણેક ટકાના સુધારામાં ૧૫૭ રૂપિયા હતો. ફેસવૅલ્યુ પાંચ રૂપિયા છે.
ઍટલસ સાઇકલ છ ગણા કામકાજમાં સળંગ ચોથા દિવસના સુધારામાં ૫૫૦ રૂપિયાના નવા શિખરે જઈ અંતે ૮.૬ ટકાના જમ્પમાં ૫૩૮ રૂપિયા બંધ હતો. ૧૧ મહિના પહેલાં ૧૭ ફેબ્રુઆરીએ ભાવ ૧૬૧ રૂપિયાના તળિયે હતો.
જીએસએફસી વૅલ્યુ સાથે સુધારાની ચાલમાં ૧૧૫ રૂપિયા પ્લસની વર્ષની ઊંચી સપાટી બતાવી છેલ્લે ૩.૮ ટકાની મજબૂતીમાં ૧૧૨ રૂપિયા હતો. ફેસસૅલ્યુ બે રૂપિયા છે. ૧૨ ફેબ્રુઆરીએ ભાવ ૫૮ રૂપિયા નીચેના તળિયે હતો.
સેન્ટ્રમ કૅપિટલ છ ગણા કામકાજમાં ૩૭ રૂપિયા નજીકની નવી ઊંચી સપાટી બતાવી છેલ્લે દસ ટકાની તેજીમાં ૩૪ રૂપિયા હતો. એક રૂપિયાની ફેસવૅલ્યુવાળા આ જાતનો ભાવ પાંચ એપ્રિલએ ૧૦ રૂપિયાની અંદર હતો.
તાજ જીવીકે હોટેલ્સ બાવીસ ગણા કામકાજમાં ઉપરમાં ૧૨૮ રૂપિયા જેવો થઈ છેલ્લે ૧૧.૫ ટકાના ઉછાળામાં ૧૨૩ રૂપિયા હતો. ફેસવૅલ્યુ બે રૂપિયા છે. ૨૯ ફેબ્રુઆરીએ ભાવ નીચામાં ૬૫ રૂપિયા નજીક હતો.
ચેન્નઈ પેટ્રોલિયમ બમણાથી વધુના વૉલ્યુમમાં ૩૪૧ રૂપિયાની મલ્ટિયર ટૉપ બનાવી છેલ્લે અઢી ટકાના સુધારામાં ૩૩૪ રૂપિયા હતો. ૧૧ મહિના પહેલાં ભાવ ૧૩૮ રૂપિયાના તળિયે હતો.
એમઆરપીએલ પણ સારા કામકાજ વચ્ચે મજબૂત વલણ જાળવી રાખતાં ૧૧૬ રૂપિયાના નવા મલ્ટિયર શિખરે જઈ અંતે ચાર ટકાની મજબૂતીમાં ૧૧૨ રૂપિયા હતો. ૧૧ મહિના પહેલાં ભાવ બાવન રૂપિયાની અંદર હતો.
હિન્દુસ્તાન કૉપર ત્રણ ગણા કામકાજમાં ઉપરમાં ૬૮ રૂપિયા વટાવી છેલ્લે પાંચ ટકાની આગેકૂચમાં ૬૭ રૂપિયા પ્લસ બંધ હતો. શૅરની ફેસવૅલ્યુ પાંચ રૂપિયાની છે.
એબીબી ઇન્ડિયા રોજના ૨૬૦૦ શૅરની સામે ગઈ કાલે ૧.૪૦ લાખ શૅરના કામકાજમાં ૧૧૯૯ રૂપિયાની ઇન્ટ્રા-ડે હાઈ બાદ તેર ટકાની તેજીમાં ૧૧૭૬ રૂપિયા બંધ હતો. ફેસવૅલ્યુ બે રૂપિયા છે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.